CELEX: 62020CA0186
Language: fi
Date: 2021-09-30 00:00:00
Title: Asia C-186/20: Unionin tuomioistuimen tuomio (kymmenes jaosto) 30.9.2021 (ennakkoratkaisupyyntö, jonka on esittänyt Najvyšší súd Slovenskej republiky – Slovakia) – HYDINA SK s.r.o. v. Finančné riaditeľstvo Slovenskej republiky (Ennakkoratkaisupyyntö – Hallinnollinen yhteistyö ja petosten torjunta arvonlisäverotuksen alalla – Asetus (EU) N:o 904/2010 – 10 – 12 artikla – Tietojenvaihto – Verotarkastus – Määräajat – Verotarkastuksen keskeyttäminen tietojenvaihdon vuoksi – Tietojen antamista koskevan määräajan ylittäminen – Vaikutus verotarkastuksen keskeyttämisen lainmukaisuuteen)

29.11.2021   
            
            
               FI
            
            
               Euroopan unionin virallinen lehti
            
            
               C 481/13
            
         
      Unionin tuomioistuimen tuomio (kymmenes jaosto) 30.9.2021 (ennakkoratkaisupyyntö, jonka on esittänyt Najvyšší súd Slovenskej republiky – Slovakia) – HYDINA SK s.r.o. v. Finančné riaditeľstvo Slovenskej republiky
      (Asia C-186/20) (1)
      
      (Ennakkoratkaisupyyntö - Hallinnollinen yhteistyö ja petosten torjunta arvonlisäverotuksen alalla - Asetus (EU) N:o 904/2010 - 10 – 12 artikla - Tietojenvaihto - Verotarkastus - Määräajat - Verotarkastuksen keskeyttäminen tietojenvaihdon vuoksi - Tietojen antamista koskevan määräajan ylittäminen - Vaikutus verotarkastuksen keskeyttämisen lainmukaisuuteen)
      (2021/C 481/17)
      Oikeudenkäyntikieli: slovakki
      
         Ennakkoratkaisua pyytänyt tuomioistuin
      
      Najvyšší súd Slovenskej republiky
      
         Pääasian asianosaiset
      
      
         Kantaja: HYDINA SK s.r.o.
      
         Vastaaja: Finančné riaditeľstvo Slovenskej republiky
      
         Tuomiolauselma
      
      Hallinnollisesta yhteistyöstä ja petosten torjunnasta arvonlisäverotuksen alalla 7.10.2010 annetun neuvoston asetuksen (EU) N:o 904/2010 10 artiklaa, luettuna yhdessä sen johdanto-osan 25 perustelukappaleen kanssa, on tulkittava siten, että siinä ei säädetä määräajoista, joiden ylittyminen odotettaessa sitä, että pyynnön vastaanottanut jäsenvaltio toimittaa tämän asetuksen mukaisen hallinnollisen yhteistyömekanismin puitteissa pyydetyt tiedot, voi vaikuttaa siihen, onko pyynnön esittäneen jäsenvaltion kansalliseen lainsäädäntöön perustuva verotarkastuksen keskeyttäminen lainmukaista.
      
         (1)  EUVL C 222, 6.7.2020.